techiaith/cofnodycynulliad_en-cy huggingface dataset:
English: Indeed, and I know that the Welsh Government has a long-standing commitment to school funding, in spite of the UK Government's continued austerity programme, and this year's local government settlement, as you've already outlined, has reflected this. However, we also know that local authorities have successfully argued for education funding not to be ring-fenced, and I appreciate that much of that funding now is used for their school budgets. It is a matter entirely for them. Nevertheless, I was concerned to see that Merthyr Tydfil council, despite what you have said, has effectively cut their school budget, with schools being advised that they must make savings of some £400,000 in this financial year, with more to follow. Now, given that Merthyr Tydfil's education service was only brought out of special measures in 2016, can you assure me that you're closely monitoring the needs of schools in Merthyr Tydfil so that we do not allow that situation to slip backwards again?
Welsh: Yn wir, a gwn fod gan Lywodraeth Cymru ymrwymiad hirdymor i gyllid ysgolion, er gwaethaf rhaglen gyni barhaus Llywodraeth y DU, ac mae'r setliad llywodraeth leol eleni, fel yr amlinellwyd gennych eisoes, wedi adlewyrchu hyn. Fodd bynnag, gwyddom hefyd fod awdurdodau lleol wedi dadlau'n llwyddiannus na ddylid clustnodi cyllid addysg, ac rwy'n sylweddoli bod llawer o'r arian hwnnw'n cael ei ddefnyddio bellach ar eu cyllidebau ysgolion. Mae'n fater iddynt hwy yn llwyr. Serch hynny, roeddwn yn bryderus wrth weld bod Cyngor Merthyr Tudful, er gwaethaf yr hyn a ddywedasoch, wedi torri eu cyllideb ysgolion i bob pwrpas, ac ysgolion yn cael eu cynghori bod yn rhaid iddynt wneud oddeutu £400,000 o arbedion yn y flwyddyn ariannol hon, gyda rhagor i ddod. Nawr, gan fod gwasanaeth addysg Merthyr Tudful wedi bod o dan fesurau arbennig tan 2016, a allwch roi sicrwydd i mi eich bod yn monitro anghenion ysgolion ym Merthyr Tudful yn agos fel nad ydym yn caniatáu i'r sefyllfa honno ddirywio unwaith eto?
English: Cabinet Secretary, you said earlier that all children attending secondary school were entitled to free transport, but that surely doesn't apply to children attending sixth form. And in the case of Merthyr, is it really appropriate, if sixth-form provision is only going to take place for that age group at Merthyr college, for the council to be consulting on making all children of that age group pay for their transport to that one site?
Welsh: Ysgrifennydd y Cabinet, fe ddywedoch yn gynharach fod gan bob plentyn sy'n mynychu'r ysgol uwchradd hawl i gael cludiant am ddim, ond does bosibl fod hynny'n wir am blant sy'n mynychu'r chweched dosbarth. Ac yn achos Merthyr Tudful, os mai yng ngholeg Merthyr Tudful yn unig y bydd darpariaeth chweched dosbarth ar gael ar gyfer y grŵp oedran hwnnw, a yw'n briodol, mewn gwirionedd, i'r Cyngor ymgynghori ar wneud i'r holl blant yn y grŵp oedran hwnnw dalu am eu cludiant i'r un safle hwnnw?
English: Sorry. I apologise to Mr Reckless if I did not make myself clear in my answer to Michelle Brown. The learner travel Measure provides free school transport for compulsory-school-age children to the age of 16. For post-16 learners, individual local authorities are able to make provision if they see fit, and there is a mixed approach taken by local authorities across Wales.
Welsh: Mae'n ddrwg gennyf. Rwy'n ymddiheuro i Mr Reckless os nad eglurais hyn yn ddigon clir yn fy ateb i Michelle Brown. Mae'r Mesur teithio gan ddysgwyr yn darparu cludiant am ddim ar gyfer plant oedran ysgol gorfodol hyd at 16 oed. Ar gyfer dysgwyr ôl-16, gall awdurdodau lleol unigol wneud darpariaethau os barnant fod hynny'n addas, a cheir ymagwedd gymysg gan awdurdodau lleol ledled Cymru.
English: Thank you, Bethan. Responsibility for the planning of school places rests with local authorities. When proposing substantial changes to schools, local authorities and other proposers must comply with the oft-mentioned schools organisation code and must consider a range of factors - the prime consideration being the interests of learners.
Welsh: Diolch, Bethan. Awdurdodau lleol sy'n gyfrifol am gynllunio lleoedd ysgol. Wrth gynnig newidiadau sylweddol i ysgolion, mae'n rhaid i awdurdodau lleol a chynigwyr eraill gydymffurfio gyda'r cod trefniadaeth ysgolion a grybwyllir yn aml, ac mae'n rhaid iddynt ystyried amrywiaeth o ffactorau - a buddiannau dysgwyr yw'r brif ystyriaeth.
English: Thank you for that reply. I have raised this issue with you here before with regard to the proposal to close Cymer Afan Comprehensive School in my region, and I heard you earlier speak about the choice of active travel for learners. But in this instance, if Cymer Afan is closed and they are expected to travel nearly 10 miles to either Cimla or Margam, it may mean that they do not have that particular choice. Clearly, the future generations well-being assessments must take into account sustainable transport, so I'm trying to understand what conversations you've had with the Future Generations Commissioner for Wales to ensure that when there isn't that option of sustainable transport, what actually happens to those children and to their well-being.
Welsh: Diolch am eich ateb. Rwyf wedi codi'r mater hwn gyda chi yma o'r blaen mewn perthynas â'r cynnig i gau Ysgol Gyfun Cymer Afan yn fy rhanbarth, ac fe'ch clywais yn siarad yn gynharach ynglŷn â'r dewis o deithio llesol ar gyfer dysgwyr. Ond yn yr achos hwn, os yw ysgol Cymer Afan yn cael ei chau a bod disgwyl iddynt deithio bron i 10 milltir i Gymla neu Margam, gallai hynny olygu nad oes ganddynt y dewis hwnnw. Yn amlwg, mae'n rhaid i asesiadau llesiant cenedlaethau'r dyfodol ystyried trafnidiaeth gynaliadwy, felly rwy'n ceisio deall pa drafodaethau a gawsoch gyda Chomisiynydd Cenedlaethau'r Dyfodol Cymru i sicrhau, pan nad yw'r opsiwn o drafnidiaeth gynaliadwy ar gael, beth yn union sy'n digwydd i'r plant hynny a'u lles.
English: I have had no conversations with the commissioner on that particular subject. The organisation code does require local authorities to carry out an impact assessment with regard to the well-being of learners. It also does give indicative timings of what would be regarded as a length of travel time that would not be suitable for children, but it really is for the individual local authority to ensure that, in carrying out its consultation with local people, it does that in line with the School Standards and Organisation (Wales) Act 2013 and the code.
Welsh: Nid wyf wedi cael unrhyw drafodaethau gyda'r comisiynydd ynglŷn â'r pwnc penodol hwnnw. Mae'r cod trefniadaeth yn ei gwneud yn ofynnol i awdurdodau lleol gynnal asesiad effaith mewn perthynas â lles dysgwyr. Mae hefyd yn darparu amseroedd dangosol o ran yr hyn a fyddai'n cael ei ystyried yn gyfnod teithio nad yw'n addas ar gyfer plant, ond mater i'r awdurdod lleol unigol, wrth iddo gynnal ei ymgynghoriad â phobl leol, yw sicrhau ei fod yn gwneud hynny'n unol â Deddf Safonau a Threfniadaeth Ysgolion (Cymru) 2013 a'r cod.
English: Cabinet Secretary, I know that the future of small rural and semi-rural schools has been a huge issue in your constituency, and it's Councillor Brigitte Rowlands now, who represents the Mawr ward in Swansea, who's facing the same sort of challenges you've had yourself in the past, because there are two schools there that are earmarked for closure - shall I put it that way? I recognise the awkward position that the local authority is in, but I also recognise that a significant number, across Wales now, of our smaller schools have either already gone or are in the process of going, leaving a much smaller number of small schools that have survived the 90-pupil test, if you like. I heard your answers to earlier questions in this session, but do we need to be looking now at tweaks, shall we say, to the 90-pupil count guidance, in effect, to allow for the fact that, sometimes, it's not surplus places that are the priority argument in keeping schools open and there might be other considerations that are more important?
Welsh: Ysgrifennydd y Cabinet, gwn fod dyfodol ysgolion bach gwledig a lled-wledig wedi bod yn fater enfawr yn eich etholaeth, ac mae'r cynghorydd Brigitte Rowlands, sy'n cynrychioli ward Mawr yn Abertawe, yn wynebu'r un math o heriau yn awr ag a wynebwyd gennych chi yn y gorffennol, gan fod dwy ysgol yno wedi'u clustnodi ar gyfer eu cau - os caf ei roi felly? Rwy'n cydnabod bod yr awdurdod lleol mewn sefyllfa annifyr, ond rwyf hefyd yn cydnabod bod nifer sylweddol o'n hysgolion llai ledled Cymru bellach naill ai wedi cau neu yn y broses o gau, gan adael nifer llai o lawer o ysgolion bach sydd wedi goroesi'r prawf 90 o ddisgyblion, os mynnwch. Clywais eich atebion i gwestiynau cynharach yn y sesiwn hon, ond bellach, mae angen inni ystyried diwygiadau, os mynnwch, i'r canllawiau 90 o ddisgyblion, i bob pwrpas, er mwyn darparu ar gyfer y ffaith nad lleoedd gwag yw'r brif ddadl bob tro dros gadw ysgolion ar agor, ac y gallai ystyriaethau eraill fod yn bwysicach?
English: The primary consideration that all local authorities should have when planning their school places and thinking about school organisation is the interests of the learner and the quality of education that that institution is able to offer young people. You'll be aware of the answers I gave earlier. We are pushing forward with the designation of a list of rural schools and then a presumption against closure. Does that mean that there will never be any changes? I have to be honest and clear with people: no. But what it does mean is that the local authority will have to demonstrate that they have exhausted all other options and they have considered all other options before they take a decision to close a particularly small rural school. Crucially, as I say, we also need to support the delivery of rural education. There are particular challenges about maintaining high standards, especially in small rural primary schools. So, for instance, you and I will both be aware of schools where, perhaps, the classroom teacher has pupils who are year 4, year 5 and year 6 within a single classroom, and that presents particular challenges in the differentiation of work, for instance. That's why we have made available a small rural schools grant that local authorities have been able to apply for to be able to look at innovative approaches to support the quality of education in our small rural schools, because keeping them open is one thing, but they have to offer excellent opportunities for our young people.
Welsh: Y brif ystyriaeth a ddylai fod gan bob awdurdod lleol wrth gynllunio lleoedd ysgolion ac wrth feddwl am drefniadaeth ysgolion yw buddiannau'r dysgwr ac ansawdd yr addysg y gall y sefydliad hwnnw ei chynnig i bobl ifanc. Fe fyddwch yn ymwybodol o'r atebion a roddais yn gynharach. Rydym yn bwrw ymlaen â'r broses o ddynodi rhestr o ysgolion gwledig, a rhagdybiaeth wedyn yn erbyn eu cau. A yw hynny'n golygu na fydd unrhyw newidiadau byth? Mae'n rhaid imi fod yn onest ac yn glir gyda phobl: nac ydy. Ond yr hyn a olyga yw y bydd yn rhaid i'r awdurdod lleol ddangos eu bod wedi dihysbyddu pob opsiwn arall ac wedi ystyried pob opsiwn arall cyn gwneud penderfyniad i gau ysgol wledig arbennig o fach. Yn hollbwysig, fel y dywedaf, mae angen inni gefnogi darpariaeth addysg wledig hefyd. Ceir heriau penodol ynghylch cynnal safonau uchel, yn enwedig mewn ysgolion cynradd gwledig bach. Felly, er enghraifft, rydych chi a minnau'n gwybod am ysgolion, efallai, lle mae gan yr athro dosbarth ddisgyblion blwyddyn 4, blwyddyn 5 a blwyddyn 6 mewn un ystafell ddosbarth, ac mae hynny'n creu heriau penodol mewn perthynas â gwaith gwahaniaethol, er enghraifft. Dyna pam yr ydym wedi darparu grant ysgolion gwledig bach y gall awdurdodau lleol wneud cais amdano fel y gallant ystyried dulliau arloesol o gefnogi ansawdd addysg yn ein hysgolion gwledig bach, gan fod eu cadw ar agor yn un peth, ond mae'n rhaid iddynt gynnig cyfleoedd gwych i'n pobl ifanc.
English: Cabinet Secretary, in your responses to both Suzy Davies and Bethan Jenkins, you talked about the interests of the learner and the well-being of the learner, which I fully support. But, of course, the well-being of the learner also depends on the well-being of the communities the learner lives in and is educated within, and, as has been pointed out, Cymer Afan is actually proposed to be closed with pupils transported and transferred a distance of over 10 miles. The experience they have of getting home post school education - in other words, they often stay behind for after-school activities, and that's an important part of the well-being of the learner, to be able to do that - means that there will be difficulties in that aspect. When you look at this, because it might well come across your desk, will you also consider the well-being of the community and the well-being of the learner beyond just the educational experience inside the school itself? Will you also look at, perhaps, whether there needs to be a consultation under the new school reorganisation guidelines, and not the old ones?
Welsh: Ysgrifennydd y Cabinet, yn eich ymatebion i Suzy Davies a Bethan Jenkins, fe sonioch am fuddiannau'r dysgwr a lles y dysgwr, a chefnogaf hynny'n llwyr. Ond wrth gwrs, mae lles y dysgwr hefyd yn dibynnu ar les y gymuned y mae'r dysgwr yn byw ynddi ac yn cael ei addysg ynddi, ac fel y nodwyd, cafwyd cynnig i gau ysgol Cymer Afan gyda disgyblion yn cael eu cludo a'u trosglwyddo 10 milltir i ffwrdd. Mae'r profiad a gânt o fynd adref ar ôl ysgol - mewn geiriau eraill, maent yn aml yn aros i gymryd rhan mewn gweithgareddau ar ôl ysgol, ac mae hynny'n rhan bwysig o les y dysgwr, gallu gwneud hynny - yn golygu y bydd anawsterau gyda'r agwedd honno. Pan fyddwch yn ystyried hyn, oherwydd gallai'n hawdd ddod ar draws eich desg, a wnewch chi hefyd ystyried lles y gymuned a lles y dysgwr y tu hwnt i'r profiad addysgol yn yr ysgol ei hun? A wnewch chi hefyd ystyried, efallai, a oes angen cynnal ymgynghoriad o dan y canllawiau ad-drefnu ysgolion newydd, yn hytrach na'r hen rai?
English: Could I assure David and, indeed, all Members here that any applications to close a school that do find their way onto my desk are scrutinised forensically and are done so in accordance with existing Welsh law and statutory guidance?
Welsh: A gaf fi roi sicrwydd i David, ac yn wir, i'r holl Aelodau yma fod unrhyw geisiadau i gau ysgol sy'n cyrraedd fy nesg yn cael eu craffu'n fforensig, yn unol â chyfraith a chanllawiau statudol presennol Cymru?
English: While holding a surgery in Maesteg, I was asked by parents about school closures in their area. They stated the new super-sized school being built in Port Talbot did not have sufficient children living locally in the area to fill the places and, therefore, children were coming from much further away and expected to fill these places. Their concern was that some children living a distance away would mean that, in one day, they would be on the school bus for almost two hours. Therefore, what discussions have you had with parents raising these concerns and do you not agree with me that that is an unreasonable expectation of both parents and children?
Welsh: Wrth gynnal cymhorthfa ym Maesteg, gofynnodd rhieni i mi ynglŷn â chau ysgolion yn eu hardal. Dywedasant nad oedd digon o blant yn byw yn yr ardal leol i lenwi lleoedd yr ysgol fawr newydd sy'n cael ei hadeiladu ym Mhort Talbot, ac o ganlyniad i hynny, fod plant yn dod o ardaloedd llawer pellach a disgwylir iddynt lenwi'r lleoedd hyn. Roeddent yn bryderus y byddai rhai o'r plant sy'n byw yn bell ar y bws ysgol am bron i ddwy awr mewn un diwrnod. Felly, pa drafodaethau a gawsoch gyda'r rhieni sy'n mynegi'r pryderon hyn, ac onid ydych yn cytuno fod hyn yn disgwyl gormod gan rieni a phlant?
English: I would encourage all those, and I'm sure they already have - if they have concerns about the statutory notice that has been put out by Neath Port Talbot, then they need to participate in that consultation. As I said earlier, there is some guidance available that talks about notional travel times, what would be regarded as a disproportionate amount of time that one would expect a child to travel to education, but I'm not able to comment any further on any particular proposals, just in case they do arrive at Welsh Government for me to determine.
Welsh: Buaswn yn annog pawb, ac rwy'n siŵr eu bod eisoes - os oes ganddynt bryderon ynghylch yr hysbysiad statudol a roddwyd gan Gastell-nedd Port Talbot, mae angen iddynt gymryd rhan yn yr ymgynghoriad hwnnw. Fel y dywedais yn gynharach, mae rhywfaint o ganllawiau ar gael sy'n sôn am amseroedd teithio tybiannol, yr hyn a fyddai'n cael ei ystyried yn amser rhy hir i blentyn deithio i gael addysg, ond ni allaf roi unrhyw sylwadau pellach ar unrhyw gynigion penodol, rhag ofn y byddant yn dod yma i Lywodraeth Cymru i mi eu hystyried.
English: Thank you. I'm in close contact with campaigners who are very concerned about consultations on the closure of a number of rural schools on Anglesey. I do understand the pressure on the council and I would like you to consider one element of those pressures, namely that one set of your officials, to all intents and purposes, is promoting the closure of rural schools by suggesting that funding from the twenty-first century schools programme won't be available unless the local authority presents new building proposals that include the closure of existing schools. And on the other hand, you have officials who are completing the work on the new school organisation code, which will set a prejudice in favour of keeping rural schools open. In the current case on Anglesey, we need a new school in Llangefni and the expansion of the school too, but the conclusion that the council has come to is that as part of that, they would have to close other schools - Bodffordd, Henblas and Talwrn are being considered for closure. Are you in a position to tell the council that those two things, namely the availability of funding for a new school and the need to close existing rural schools, do not have to be linked together and that one isn't dependent on the other?
Welsh: Diolch. Rydw i mewn cyswllt agos ag ymgyrchwyr sy'n bryderus iawn oherwydd ymgynghoriadau ar gau nifer o ysgolion gwledig yn Ynys Môn. Rydw i'n deall y pwysau sydd ar y cyngor, ac mi hoffwn i chi ystyried un elfen o'r pwysau yna, sef bod un set o'ch swyddogion chi, i bob pwrpas, yn hybu cau ysgolion gwledig drwy awgrymu na fydd arian o gronfa ysgolion yr unfed ganrif ar hugain ar gael oni bai bod awdurdod lleol yn cyflwyno cynllun adeilad newydd sy'n cynnwys cau ysgolion eraill. Ac ar y llaw arall, mae gennych chi swyddogion sy'n cwblhau'r gwaith ar god trefniadaeth ysgolion newydd a fydd yn gosod rhagdybiaeth o blaid cadw ysgolion gwledig ar agor. Yn yr achos cyfredol, presennol yn Ynys Môn, mae angen ysgol newydd yn Llangefni, ac ehangu un newydd, mae'n siŵr, ond y casgliad y mae'r cyngor yn dod iddo fo ydy bod yn rhaid, fel rhan o hynny, gau ysgolion eraill - mae Bodffordd, Henblas a Talwrn yn cael eu hystyried. A ydych chi mewn sefyllfa i ddweud wrth y cyngor nad oes yn rhaid i'r ddau beth, sef argaeledd yr arian ar gyfer ysgol newydd a'r angen i gau ysgolion gwledig, fod yn gysylltiedig â'i gilydd ac nad yw'r naill yn ddibynnol ar y llall?
English: Rhun, it really is a matter for the local authority in Ynys Môn to plan their school places, but let me be absolutely clear: any application under the twenty-first century schools programme for capital moneys is judged on a criteria, is examined by an external board to Welsh Government, with independent people looking at the value behind that individual application, and I'm not aware of applications being predicated on a need to close schools otherwise. With regard to the availability of the twenty-first century schools programme to build new schools, the programme is available for school refurbishment of an existing site, replacement schools, as well as newly constituted schools, and there are examples across Wales of all three, where the money is being used to refurbish an existing school, to replace an existing school building, or in some cases - and I was in Anglesey opening some of them recently - where there has been an amalgamation of schools, to create an area school with new facilities.
Welsh: Rhun, mater i'r awdurdod lleol ar Ynys Môn yw cynllunio eu lleoedd ysgolion, ond gadewch imi ddweud yn gwbl glir: caiff unrhyw gais am arian cyfalaf o dan raglen ysgolion yr unfed ganrif ar hugain ei farnu yn ôl meini prawf, ei archwilio gan fwrdd allanol i Lywodraeth Cymru, gyda phobl annibynnol yn ystyried gwerth y cais unigol hwnnw, ac nid wyf yn ymwybodol o geisiadau'n seiliedig ar angen i gau ysgolion fel arall. O ran argaeledd rhaglen ysgolion yr unfed ganrif ar hugain i adeiladu ysgolion newydd, mae'r rhaglen ar gael er mwyn adnewyddu safleoedd ysgolion presennol, ysgolion newydd, yn ogystal ag ysgolion a gyfansoddwyd o'r newydd, a cheir enghreifftiau o'r tri ledled Cymru, lle y defnyddir yr arian i adnewyddu ysgol sy'n bodoli eisoes, i adeiladu ysgol newydd yn lle'r un sydd yno, neu mewn rhai achosion - a bûm ar Ynys Môn yn agor rhai ohonynt yn ddiweddar - lle y cafodd ysgolion eu huno i greu ysgol fro gyda chyfleusterau newydd.
English: Thank you, Lynne. 'Education in Wales: Our National Mission' is clear on our commitment to ensure that all learners in Wales are fully supported to reach their potential. Working with partners, we are determined to overcome the particular challenges that face some groups of learners, including Gypsy, Roma and Traveller learners, whose achievements, for instance, at 16 are not where any of us would want them to be.
Welsh: Diolch, Lynne. Mae 'Addysg yng Nghymru: Cenhadaeth ein Cenedl' yn nodi ein hymrwymiad i sicrhau bod pob dysgwr yng Nghymru yn cael eu cynorthwyo i gyflawni eu potensial llawn. Gan weithio gyda phartneriaid, rydym yn benderfynol o oresgyn yr heriau penodol sy'n wynebu rhai grwpiau o ddysgwyr, gan gynnwys dysgwyr sy'n Sipsiwn, Roma a Theithwyr, nad yw eu cyflawniad, er enghraifft, yn 16 oed, yn cyrraedd lle y byddai unrhyw un ohonom yn dymuno'i weld.
English: Thank you. As you're aware, I recently visited the Torfaen Traveller education service based at West Monmouth School, and it was absolutely fantastic to see how well the young people are doing, how they're getting really good qualifications, and some of them are considering going on to university. As you also know, I'm very much behind your efforts to tackle early entry, but one of the issues that was raised with me by the young people is the fact that having the facility of early entry is absolutely vital for Traveller children, because some of them take the summer off to go travelling. What assurances can you offer that changes to early entry will take account of the needs of the Gypsy, Roma and Traveller community? But also, will you join me in congratulating the Torfaen Traveller education service, and also the staff who work there, for the fantastic work they're doing?
Welsh: Diolch. Fel y gwyddoch, ymwelais â gwasanaeth addysg Teithwyr Torfaen yn ysgol Gorllewin Mynwy yn ddiweddar, ac roedd yn wych gweld pa mor dda y mae'r bobl ifanc hynny'n gwneud, sut y maent yn cael cymwysterau da iawn, ac mae rhai ohonynt yn ystyried mynd i'r brifysgol. Fel y gwyddoch hefyd, rwy'n llwyr gefnogi eich ymdrechion i fynd i'r afael â chyflwyno cynnar, ond un o'r materion a grybwyllodd y bobl ifanc wrthyf yw'r ffaith bod y gallu i gyflwyno disgyblion yn gynnar yn gwbl hanfodol ar gyfer plant Teithwyr, gan fod rhai ohonynt yn teithio dros yr haf. Pa sicrwydd y gallwch ei roi y bydd newidiadau i gyflwyno cynnar yn ystyried anghenion y gymuned Sipsiwn, Roma a Theithwyr? Ond hefyd, a wnewch chi ymuno â mi i longyfarch gwasanaeth addysg Teithwyr Torfaen, yn ogystal â'r staff sy'n gweithio yno, am y gwaith gwych a wnânt?